Source: https://stridavka.cz/slovensky-navrh-novely-zakona-o-rodine-slovensky/?replytocom=5011
Timestamp: 2020-07-10 13:30:42+00:00
Document Index: 5909174

Matched Legal Cases: ['súd ', 'Súd ', 'Súd ', 'Súd ', 'Súd ', '§38', 'súd ', 'súd ', 'Súd ', 'súd ', 'súd ', 'súd ', 'súd ', 'súd ', 'súd ', 'súd ', '§ 24', '§ 25', '§ 26']

Slovenský návrh novely zákona o rodině | Střídavka – rodina, rozvod, střídavá péče o děti
DomůStarší nezařazenéSlovenský návrh novely zákona o rodině
Slovenský návrh novely zákona o rodině
Získali sme návrh nového znenia vybratých paragrafov zákona o rodine, ktorý je v súlade so zásadami rovnoprávneho rodičovstva a s dôrazom na záujem dieťaťa a jeho práva na oboch rodičov aj po rozchode:
(1) V rozhodnutí, ktorým sa rozvádza manželstvo rodičov maloletého dieťaťa, súd upraví výkon ich rodičovských práv a povinností k maloletému dieťaťu na čas po rozvode, najmä zverí dieťa do spoločnej osobnej starostlivosti, ak o osobnú starostlivosť majú obaja rodičia záujem a majú pre ňu vytvorené podmienky. Súd zároveň určí práva a povinnosti rodičov pri zastupovaní dieťaťa a správe jeho majetku.
(2) Ustanovenia odseku 1 budú uplatnené aj v prípade, že manželstvo rodičov zatiaľ nebolo rozvedené, avšak medzi rodičmi nebola dosiahnutá alebo realizovaná dohoda o výkone styku s dieťaťom alebo predošlé dočasné rozhodnutie súdu o úprave styku rodiča s dieťaťom ( predbežné opatrenie o styku ). Rozhodnutie súdu o zverení dieťaťa do spoločnej osobnej starostlivosti na čas do rozvodu manželstva rodičov bude následne prípadne zmenené a/alebo nahradené právoplatným rozhodnutím súdu o zverení dieťaťa na čas po rozvode.
(3) Rozhodnutie o úprave výkonu rodičovských práv a povinností podľa odst. 1 alebo odst. 2 možno nahradiť dohodou rodičov. Dohoda musí byť schválená súdom, inak je nevykonateľná.
(4) Súd pri rozhodovaní o výkone rodičovských práv a povinností alebo pri schvaľovaní dohody rodičov rešpektuje predovšetkým právo maloletého dieťaťa na zachovanie jeho rovnocenného a rovnoprávneho vzťahu k obidvom rodičom a vždy prihliadne na záujem maloletého dieťaťa, najmä na jeho citové väzby, vývinové potreby, stabilitu budúceho výchovného prostredia a ku schopnosti rodiča dohodnúť sa na výchove a starostlivosti o dieťa s druhým rodičom. Súd dbá, aby bolo rešpektované právo dieťaťa na výchovu a starostlivosť zo strany obidvoch rodičov a aby bolo rešpektované právo dieťaťa na udržovanie pravidelného, rovnocenného a rovnoprávneho osobného styku s obidvomi rodičmi.
(5) Súd pri rozhodovaní o zverení maloletého dieťaťa do osobnej starostlivosti jedného z rodičov alebo do starostlivosti inej osoby (v súlade so znením §38, 39) preskúma a odôvodní obmedzenie rodičovských práv, ak sa preukáže, že takéto obmedzenie je v záujme maloletého dieťaťa. Za obmedzenie rodičovských práv bude považované také obmedzenie styku rodiča a dieťaťa, ktoré nedosahuje 35% celkového mesačného časového fondu, nepočítajúc do tohto fondu čas nočného, resp. aj denného odpočinku dieťaťa, v závislosti od veku dieťaťa. Pri zverení maloletého dieťaťa do osobnej starostlivosti jedného z rodičov uprednostní súd v záujme dieťaťa miesto obvyklého pobytu dieťaťa. Dbá na právo toho rodiča, ktorému nebude maloleté dieťa zverené do osobnej starostlivosti, na pravidelné informovanie sa o maloletom dieťati. Rodič, ktorému nebolo maloleté dieťa zverené do osobnej starostlivosti, môže sa práva na pravidelné informovanie sa o maloletom dieťati domáhať na súde. Súčasne súd určí, ako má rodič, ktorému nebolo maloleté dieťa zverené do osobnej starostlivosti, prispievať na jeho výživu, alebo schváli dohodu rodičov o výške výživného. Súd zohľadní rozsah osobnej starostlivosti určený rozhodnutím o úprave výkonu rodičovských práv a povinností alebo dohodou rodičov pri určení výšky výživného.
(1) Rodičia sa môžu dohodnúť o úprave styku s maloletým dieťaťom pred vyhlásením rozhodnutia, ktorým sa rozvádza manželstvo; dohoda o styku rodičov s maloletým dieťaťom sa stane súčasťou rozhodnutia o rozvode.
(2) Ak sa rodičia nedohodnú o úprave styku s maloletým dieťaťom podľa odseku 1, súd upraví styk rodičov s maloletým dieťaťom v rozhodnutí o rozvode; to neplatí, ak rodičia úpravu styku žiadajú neupraviť. Ak súd zverí dieťa do spoločnej osobnej starostlivosti, upraví styk rodičov tak, aby bol styk maloletého dieťaťa v rovnakom časovom rozsahu s každým z rodičov, alebo potvrdí dohodu rodičov o rozsahu osobnej starostlivosti každého z nich v rámci spoločnej osobnej starostlivosti.
(3) Ak je to potrebné v záujme maloletého dieťaťa, súd obmedzí styk maloletého dieťaťa s rodičom, alebo ho zakáže.
(4) Ak jeden z rodičov opakovane bez závažného odôvodnenia neumožní druhému rodičovi styk s maloletým dieťaťom upravený podľa odseku 1 alebo 2, súd aj bez návrhu začne konať vo veci zmeny rozhodnutia o osobnej starostlivosti.
(5) Ak je to potrebné v záujme maloletého dieťaťa a ak to vyžadujú pomery v rodine, súd môže upraviť styk dieťaťa aj s blízkymi osobami.
(6) Ustanovenia odsekov 1 až 4 sa použijú primerane.
(7) Bežná choroba maloletého dieťaťa nie je dôvodom pre nevykonanie styku s maloletým dieťaťom podľa odseku 1 alebo 2. V prípade nevykonaného súdom určeného styku zo závažných dôvodov, poskytne bezodkladne rodič, ktorému bolo maloleté dieťa zverené do osobnej starostlivosti, náhradný termín styku v rovnakom rozsahu. Ak sa tak nestane, náhradný termín určí v skrátenej lehote súd.
(1) Rozhodujúcu úlohu vo výchove dieťaťa majú rodičia. Rodičia majú rovnaké a rovnocenné právo vychovávať deti v zhode s vlastným náboženským a filozofickým presvedčením.
(2) Na výchove dieťaťa sa podieľa aj manžel alebo manželka, aj keď nie je rodičom dieťaťa, ak žije s rodičom dieťaťa v domácnosti.
Ak sa rodičia nedohodnú o podstatných veciach súvisiacich s výkonom rodičovských práv a povinností, najmä o vysťahovaní maloletého dieťaťa do cudziny, o správe majetku maloletého dieťaťa, o štátnom občianstve maloletého dieťaťa, o udelení súhlasu na poskytovanie zdravotnej starostlivosti, o mieste obvyklého pobytu a o príprave na budúce povolanie, rozhodne na návrh niektorého z rodičov súd. Do právoplatného rozhodnutia súdu o týchto dôležitých záležitostiach dieťaťa je akákoľvek jednostranná akcia jedného z rodičov považovaná za hrubé narušenie záujmov dieťaťa a bude dôvodom pre začatie konania o zmene zverenia dieťaťa do starostlivosti.
(1) Rodičia maloletého dieťaťa, ktorí spolu nežijú, môžu sa kedykoľvek dohodnúť o úprave výkonu ich rodičovských práv a povinností. Ak sa nedohodnú, súd môže aj bez návrhu upraviť výkon ich rodičovských práv a povinností, najmä zverí dieťa do striedavej osobnej starostlivosti. Ak je to v záujme maloletého dieťaťa, súd môže v odôvodnenom prípade rozhodnúť o zverení maloletého dieťaťa do osobnej starostlivosti jedného z rodičov. Ustanovenia § 24, § 25 a § 26 sa použijú primerane.
3 komentáře “Slovenský návrh novely zákona o rodině”
23. 8. 2011 at 15:32
Předložené paragrafy Slovenského návrhu novely zákona o rodině jsou opravdu ve smyslu rovného postavení obou rodičů a preference společné/střídavé péče. Máte (Vy, Ing. A.H., nebo kdokoli jiný) představu, jaké jsou šance na prosazení tohoto návrhu? Obávám se, že i slovenská společnost je stejně (ne)vyzrálá a plná předsudků jako ta naše 🙁 Děkuji za odpovědi.
23. 8. 2011 at 15:49
příští rok na podzim, volby do krajů a senátu a není ještě jasné, zda třeba nebudou předčasné volby….my občané a také otcové bysme měli dobře vážit koho do vlády volíme, TI pak schvalují či navrhují zákony, kterými se řídí naše životy i životy našich dětí…
24. 8. 2011 at 0:21
Sledujte hlasování senátorů a poslanců o novele zákona o rodině a můžete si udělat obrázek o přístupu českých zastupitelů…